pythainlp/thai-wiki-dataset-v3 huggingface dataset:
ฆวน เมซา

ฆวน เมซา (Juan Meza) หรือ เฆซุส เฟร์นันเดซ หรือรู้จักในชื่อเล่นว่า คิด เมซา (Kid Meza) เป็นนักมวยสากลชาวเม็กซิโก เกิดเมื่อ 18 มีนาคม พ.ศ. 2499 ที่เมืองเมฆิกาลิ ประเทศเม็กซิโก สถิติการชก 54 ครั้ง ชนะ 45 (น็อค 37) แพ้ 9
==ประวัติ==
ชื่อจริงของเขาแต่เดิมคือ เฆซุส เฟร์นันเดซ ก่อนจะขึ้นชกมวยสากลอาชีพ เขาได้เปลี่ยนชื่อเป็น ฆวน เมซา เมซาขึ้นชกมวยสากลอาชีพครั้งแรกเมื่อ 23 กันยายน พ.ศ. 2520 ชนะน็อค อีเลียส โรดริเกวซ ยก 3 พอขึ้นชกครั้งที่สองก็พบกับความพ่ายแพ้เป็นครั้งแรก โดยแพ้คะแนน วาเลนตินโฮลกวิน เมื่อ 13 ตุลาคม จากนั้น เขาเริ่มเป็นที่รู้จักจากการที่ชกชนะน็อค คาร์ลอส ออร์ติซ ยกแรก ต่อมาได้ชิงแชมป์โลกเป็นครั้งแรกเมื่อ 27 มีนาคม พ.ศ. 2525 แต่ไม่สำเร็จแพ้ทีเคโอโกเมซ ยก 6 หลังจากนั้น เมซาหยุดชกไปหนึ่งปีเต็ม กลับมาชกอีกครั้งเมื่อ 26 เมษายน พ.ศ. 2526 ชนะน็อค โรเบร์โต กัสติโญ ยก 4 จากนั้นจึงเดินทางมาชกที่ประเทศไทยกับพงศ์พันธุ์ ศ.พญาไท ปรากฏว่าเมซาเป็นฝ่ายชนะน็อคในยกที่ 3
ต่อมา เมซาได้ขึ้นชิงแชมป์โลกอีกครั้งเมื่อ 19 พฤศจิกายน พ.ศ. 2527 ชนะน็อคการ์ซา ยก 1 ทั้งที่เขาถูกชกลงไปนับแปดก่อน แต่ก็ลุกขึ้นมาและชนะน็อคได้ในที่สุด เมซาป้องกันตำแหน่งได้ 1 ครั้งก่อนจะเสียแชมป์ให้กัวดา ลูเป ปินตอร์ไป เมื่อปินตอร์เสียแชมป์ให้สามารถ พยัคฆ์อรุณ เมซาได้เดินทางมาชิงแชมป์โลกกับสามารถ พยัคฆ์อรุณที่กรุงเทพฯ เมื่อ 10 ธันวาคม พ.ศ. 2529 เมซาซึ่งไม่ได้ขึ้นชกมาเป็นปีเป็นฝ่ายแพ้ทีเคโอสามารถในยกที่ 12
ใน พ.ศ. 2530 เมซาขึ้นชกอีก 2 ครั้ง หลังจากแพ้น็อค ฆาบิเอร์ มาร์เกซ เมื่อ 30 ตุลาคม พ.ศ. 2530 เขาได้หยุดชกไป 10 ปี กลับมาชกอีกเมื่อ 14 กุมภาพันธ์ พ.ศ. 2540 ชนะน็อค เอสตาบัน โลโซยา แต่เมื่อขึ้นชกครั้งต่อมา แพ้น็อค วิลเฟรโด เนกรอน แค่ยกแรก จึงแขวนนวมไปอีกครั้ง
== เกียรติประวัติ ==
แชมป์โลก WBC รุ่นซูเปอร์แบนตั้มเวท
* ชิง 3 พฤศจิกายน 2527 ชนะน็อค ไฮเม การ์ซา ยก 1 ที่ สหรัฐ
* ป้องกันแชมป์ครั้งที่ 1, 19 เมษายน 2528 ชนะน็อค ไมค์ อยาลา ที่ สหรัฐ
* เสียแชมป์ 18 สิงหาคม 2528 แพ้คะแนน ลูเป ปินตอร์ ที่ เม็กซิโกซิตี
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBC รุ่นซูเปอร์แบนตั้มเวท เมื่อ 27 มีนาคม 2525 แพ้ทีเคโอ วิลเฟรโด โกเมซ ยก 6 ที่ สหรัฐ
* ชิงแชมป์โลก WBC รุ่นซูเปอร์แบนตั้มเวท เมื่อ 10 ธันวาคม 2529 แพ้ทีเคโอ สามารถ พยัคฆ์อรุณ ยก 12 ที่ กทม.
== อ้างอิง ==
สถิติการชก boxrec.com 
นักมวยสากลชาวเม็กซิโก
แชมป์โลก WBC
บุคคลจากเมฮิกาลิ
กลุ่มภาษาทมิฬ-กันนาดา

กลุ่มภาษาทมิฬ-กันนาดา เป็นสมมติฐานของการจัดกลุ่มภายในกลุ่มภาษาดราวิเดียนใต้ซึ่งรวมภาษาทมิฬและภาษากันนาดา (การจัดกลุ่มย่อยของตระกูลภาษาดราวิเดียนแตกต่างกันเล็กน้อยตามความเห็นของนักภาษาศาสตร์แต่ละคน)กลุ่มภาษาทมิฬ-กันนาดาเป็นสาขาของกลุ่มภาษาทมิฬ-ตูลู จากนั้นแบ่งย่อยเป็นกลุ่มภาษาทมิฬ-โกทคุ และกลุ่มภาษากันนาดา-พทคะ ซึ่งประกอบด้วยภาษาทมิฬ ภาษามลยาฬัม ภาษาอีรูลา ภาษาโตทะ ภาษาโกทคุ ภาษาพทคะ และภาษากันนาดา
การแยกตัวของกลุ่มภาษาทมิฬ-กันนาดาเกิดขึ้นหลังการแยกภาษาตูลูออกไปและก่อนการแยกตัวของภาษาโกทคุออกจากภาษาดาริเดียนใต้ดั้งเดิมเมื่อราว 1,457 - 957 ปีก่อนพุทธศักราช ปัจจุบันภาษาทมิฬและภาษากันนาดาเป็นภาษาราชการในอินเดีย มีผู้พูดอยู่ในอินเดียใต้
== ลักษณะทางสัทวิทยา ==
ภาษาทมิฬมีเสียงม้วนลิ้นด้านข้างและเสียงม้วนลิ้นเสียดแทรก แต่ภาษากันนาดามีเฉพาะเสียงม้วนลิ้นด้านข้างเท่านั้น เสียงทั้งสองแบบเคยมีในภาษากันนาดามาก่อนแล้วหายไปภายหลัง ในภาษากันนาดา เสียงไม่ก้อง เกิดจากริมฝีปาก (pหรือ /ป/)ที่จุดเริ่มต้นของหลายคำเปลี่ยนไปกลายเป็นเสียง h (/ฮ/) หรือหายไปเลย ซึ่งเป็นลักษณะเฉพาะของภาษากันนาดาที่ไม่พบในภาษาตระกูลดราวิเดียนอื่นๆ และไม่พบในภาษาทมิฬ
== อักษร ==
มีทฤษฎีที่ต่างกันเกี่ยวกับต้นกำเนิดของอักษรกันนาดาและอักษรเตลูกู บางคนมองว่าอักษรเตลูกูมาจากอักษรกันนาดา แต่บางคนมองในทิศทางตรงกันข้าม
== อ้างอิง ==
Krishnamurti, B., The Dravidian Languages, Cambridge University Press, 2003. ISBN 0-521-77111-0
Subrahmanyam, P.S., Dravidian Comparative Phonology, Annamalai University, 1983.
Zvelebil, Kamil., Dravidian Linguistics: An Introduction", PILC (Pondicherry Institute of Linguistics and Culture), 1990
ตระกูลภาษาดราวิเดียน
ตำบลโพธิ์กลาง

โพธิ์กลาง เป็นตำบลหนึ่งตั้งอยู่บริเวณตอนกลางของอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลโพธิ์กลาง ครอบคลุมพื้นที่ทั้งหมดของตำบลโพธิ์กลาง ซึ่งเป็นหนึ่งในเทศบาลทั้งเก้าแห่งในเขตอำเภอเมืองนครราชสีมา แต่เดิมเป็นองค์การบริหารส่วนตำบลโพธิ์กลาง ต่อมาเมื่อปี พ.ศ. 2550 จึงได้รับการยกฐานะขึ้นเป็นเทศบาลตำบล
== ประวัติ ==
ตำบลโพธิ์กลางเป็นตำบลใหญ่มีพื้นที่กว้างขวางในอดีต คนดั้งเดิมเล่าว่ามีต้นโพธิ์ขนาดใหญ่เกิดขึ้นบริเวณนี้เป็นจำนวนมาก ตำบลโพธิ์กลางได้ถูกแบ่งแยกพื้นที่ออกไปเป็นตำบลต่าง ๆ ได้แก่ ตำบลหัวทะเล ตำบลไชยมงคล และตำบลหนองไผ่ล้อม ทำให้ตำบลโพธิ์กลางมีขนาดเล็กลงเหลือ 7 หมู่บ้าน และมีพื้นที่ครึ่งหนึ่งเป็นเขตทหาร
องค์การบริหารส่วนตำบลโพธิ์กลางจัดตั้งเมื่อวันที่ 19 มีนาคม 2539 และจัดตั้งเป็นเทศบาลตำบลโพธิ์กลางเมื่อวันที่ 1 เมษายน 2550
== ภูมิศาสตร์ ==
ตำบลโพธิ์กลางเป็น 1 ใน 25 ตำบลในเขตอำเภอเมืองนครราชสีมา ตั้งอยู่บริเวณตอนกลางของอำเภอ ห่างจากที่ว่าการอำเภอประมาณ 9 กิโลเมตร และตั้งอยู่ทางทิศใต้ของเขตเทศบาลนครนครราชสีมา มีเนื้อที่ทั้งสิ้น 34,519 ไร่ หรือประมาณ 55.23 ตารางกิโลเมตร ภูมิประเทศของตำบลค่อนข้างเป็นที่ราบสูงกว้าง เป็นแนวยาวลาดลงมาจากทางทิศใต้ พื้นที่จึงเหมาะสำหรับการเพาะปลูกพืชไร่ พื้นที่ส่วนใหญ่ถูกล้อมรอบไปด้วยเขตทหาร
=== อาณาเขต ===
ตำบลโพธิ์กลางมีอาณาเขตพื้นที่อยู่ติดกันองค์กรปกครองส่วนท้องถิ่นใกล้เคียง 7 แห่ง ได้แก่ เทศบาลนครนครราชสีมา เทศบาลตำบลหนองไผ่ล้อม เทศบาลตำบลหัวทะเล เทศบาลตำบลปรุใหญ่ องค์การบริหารส่วนตำบลหนองจะบก องค์การบริหารส่วนตำบลหนองบัวศาลา และองค์การบริหารส่วนตำบลไชยมงคล
ทิศเหนือ ติดกับตำบลหนองไผ่ล้อม และตำบลในเมือง (เขตเทศบาลนครนครราชสีมา) อำเภอเมืองนครราชสีมา
ทิศตะวันออก ติดกับตำบลหัวทะเล อำเภอเมืองนครราชสีมา
ทิศใต้ ติดกับตำบลไชยมงคล อำเภอเมืองนครราชสีมา
ทิศตะวันตก ติดกับตำบลปรุใหญ่ และตำบลหนองจะบก อำเภอเมืองนครราชสีมา
== หมู่บ้าน ==
ตำบลโพธิ์กลางแบ่งออกเป็น 11 หมู่บ้าน ได้แก่
หมู่ที่ 1 หนองปรือ
หมู่ที่ 2 หนองไผ่
หมู่ที่ 3 หนองพลวงน้อย
หมู่ที่ 4 หนองพลวงมะนาว
หมู่ที่ 5 หนองพุดซา
หมู่ที่ 6 บ้านหนองบัว
หมู่ที่ 7 บึงแสนสุข
หมู่ที่ 8 ศรีสมบูรณ์
หมู่ที่ 9 ค่ายสุรธรรมพิทักษ์
หมู่ที่ 10 หนองไผ่พัฒนา
หมู่ที่ 11 หนองพลวงพัฒนา
== ประชากร ==
ประชากรในตำบลโพธิ์กลางมีจำนวนทั้งสิ้น 29,308 คน และจำนวนหลังคาเรือน 13,214 หลัง ประกอบอาชีพหลัก คือ เกษตรกรรม และรับราชการ
== วัด ==
วัดบึงแสนสุข หมู่ 8
วัดหนองไผ่ หมู่ 2
วัดหนองพลวงน้อย หมู่ 3
== อ้างอิง ==
== แหล่งข้อมูลอื่น ==
เว็บไซต์เทศบาลตำบลโพธิ์กลาง
โพธิ์กลาง
โพธิ์กลาง
นิค เซียนทอย

นิค เซียนทอย หรือ นิค กุยยาโน (Nick Caintoy) นักมวยสากลชาวฟิลิปปินส์ เกิดเมื่อ 21 ตุลาคม พ.ศ. 2512 สถิติการชก 45 ครั้ง ชนะ 19 (น็อค 11) เสมอ 4 แพ้ 22
== ประวัติ ==
เซียนทอยขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค แดนนี่ เอสลอบ ยก 3 จากนั้น ชกชนะเป็นส่วนใหญ่ โดยเคยชนะน็อค ลีโอ รามิเรซ ยก 5 เมื่อ พ.ศ. 2533 และชนะฟาล์ว โรแลนโด ทูยูกอน เมื่อ พ.ศ. 2537 เซียนทอยเดินทางมาชกในไทยครั้งแรกเมื่อ พ.ศ. 2538 แพ้น็อค สุรชัย แสงมรกต ยก 6 จากนั้นได้ชิงแชมป์โลกรุ่นจูเนียร์ฟลายเวท WBF เมื่อ 29 เมษายน พ.ศ. 2538 แพ้น็อค สายรุ้ง อ.สุวรรณศิลป์ ยก 9 หลังจากชิงแชมป์ไม่สำเร็จแล้ว เซียนทอยชกแพ้เป็นส่วนใหญ่ และยังเดินทางมาชกในไทยหลายครั้ง คือ พ.ศ. 2538 มาชกแพ้คะแนน ถ้ำเพชร เอ็ม 100 แพ้น็อค พรชัย ศิษย์พระพรหม ยก 5 ใน พ.ศ. 2539 มาชกแพ้คะแนน เอกวิทย์ สิงห์ชัชวาลย์ และแพ้น็อค พะเนียง พูนธรัตน์ ยก 1 เซียนทอยขึ้นชกแพ้น็อค จอห์น เมดิน่า ยก 4 เมื่อ พ.ศ. 2540 แล้วหยุดชกไปสองปี กลับมาชกอีกเมื่อ 22 ตุลาคม พ.ศ. 2542 แพ้น็อค โรเจอร์ กาลิเซีย ยก 2 จากนั้นก็ไม่ได้ขึ้นชกอีกเลย
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นจูเนียร์ฟลายเวท WBF เมื่อ 29 เมษายน 2538 แพ้น็อค สายรุ้ง อ.สุวรรณศิลป์ ยก 9 ที่ เพชรบุรี
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นไลท์ฟลายเวท
บุคคลจากจังหวัดเลเต
คริส เบสมาโนส

คริส เบสมาโนส (Cris Besmanus) นักมวยสากลชาวฟิลิปปินส์ สถิติการชก 24 ครั้ง ชนะ 8 (น็อค 4) เสมอ 2 แพ้ 14
== ประวัติ ==
เบสมาโนสขึ้นชกมวยสากลครั้งแรกเมื่อ 27 เมษายน พ.ศ. 2544 แพ้คะแนน ริกกี้ เอสคาร์เนอร์ การชกในช่วงแรกมีแพ้บ้าง ชนะบ้าง จนได้ชิงแชมป์ฟิลิปปินส์รุ่นแบนตัมเวทที่ว่างเมื่อ 28 ธันวาคม พ.ศ. 2547 ชนะคะแนน เอ็ดเวิร์ด อะปาอับ ได้แชมป์มาครอง จากนั้น เดินทางมาชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ พ.ศ. 2548 แพ้น็อค คมฤทธิ์ สามเคแบตตเตอรีแค่ยกแรก เบสมาโนสกลับมาชกที่ฟิลิปปินส์อีกหลายครั้ง จนได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 28 ธันวาคม พ.ศ. 2548 ชนะน็อค โรแลนด์ เอสตานเชีย ยก7 จากนั้นไปชกนอกรอบที่ญี่ปุ่น แพ้คะแนน โยชิมิตสุ ยาชิโร จากนั้นมาชกที่ฟิลิปปินส์ แพ้คะแนน ซอนนี่ กอนซาเลส เสียแชมป์ฟิลิปปินส์ไป จากนั้น คริสมาโนสขึ้นชิงแชมป์ฟิลิปปินส์รุ่นเฟเธอร์เวทแต่ไม่สำเร็จ จากนั้น ลดรุ่นมาชิงแชมป์ฟิลิปปินส์รุ่นซูเปอร์แบนตัมเวทอีกเมื่อ 8 ธันวาคม พ.ศ. 2549  แพ้น็อค อเล็กซ์ เอสคาสเนอร์ ยก 1 จากนั้นก็แขวนนวมไป
== เกียรติประวัติ ==
แชมป์ฟิลิปปินส์รุ่นแบนตัมเวท (2547)
แชมป์ฟิลิปปินส์รุ่นซูเปอร์แบนตัมเวท (2548)
เคยชิงแชมป์ต่อไปนี้แต่ไม่สำเร็จ
* ชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ 2548 แพ้น็อค คมฤทธิ์ 3เคแบตเตอรี่ ยก 1 ที่ ราชบุรี
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นซูเปอร์ฟลายเวท
นักมวยสากลชาวฟิลิปปินส์รุ่นแบนตัมเวท
นักมวยสากลชาวฟิลิปปินส์รุ่นซูเปอร์แบนตัมเวท
แชมป์มวยสากลประเทศฟิลิปปินส์
บุคคลจากจังหวัดดาเวาเดลซูร์
กระสวยอวกาศเอนเทอร์ไพรซ์

กระสวยอวกาศเอนเทอร์ไพรซ์ (Orbiter Vehicle Designation: OV-101) เป็นกระสวยอวกาศต้นแบบขององค์การนาซา สหรัฐอเมริกา หมายเลขประจำยาน คือ OV-101
เอนเทอร์ไพรซ์ สร้างขึ้นเพื่อใช้ในการทดสอบการบินของกระสวยอวกาศ ในโครงการนำขึ้น-ลงจอด (Approach and Landing Test:ALT) จนบินครบห้าครั้ง แต่เดิมนั้นทางนาซาตั้งใจจะปรับปรุงยานเอ็นเทอร์ไพรซ์ไปใช้ในเที่ยวบินโคจร ซึ่งจะทำให้มันเป็นกระสวยอวกาศลำที่สองที่ขึ้นบินหลังจากกระสวยอวกาศโคลัมเบีย แต่ระหว่างการก่อสร้างยานโคลัมเบีย มีการเปลี่ยนแปลงแบบครั้งสุดท้ายไปซึ่งมีส่วนสำคัญเกี่ยวกับน้ำหนักของลำตัวยานและส่วนของปีก การปรับปรุงยานเอ็นเทอร์ไพรซ์ให้บินได้จึงหมายถึงการจะต้องรื้อชิ้นส่วนยานโคจรออกและส่งกลับไปให้ผู้รับเหมาหลายรายในส่วนต่างๆ ของประเทศ เมื่องบทำท่าจะบานปลาย จึงมีการตัดสินใจทางเลือกอื่นโดยการสร้างกระสวยอวกาศชาเลนเจอร์ขึ้นครอบตัวโครงยาน (STA-099) ที่แต่เดิมเป็นอุปกรณ์ทดสอบ แล้วค่อยปรับปรุงยานเอ็นเทอร์ไพรซ์เพื่อใช้งานแทนยานชาเลนเจอร์หลังจากที่มันถูกทำลายไป ทว่าได้มีการสร้างกระสวยอวกาศเอนเดฟเวอร์ขึ้นมาจากโครงสร้างสำรองแทนที่อีกครั้ง
นาซ่าได้ใช้กระสวยอวกาศเอนเทอร์ไพรซ์เป็นกระสวยต้นแบบในการสร้างกระสวยอวกาศลำอื่นๆ ได้แก่ กระสวยอวกาศโคลัมเบีย กระสวยอวกาศชาเลนเจอร์ กระสวยอวกาศดิสคัฟเวอรี กระสวยอวกาศแอตแลนติส และกระสวยอวกาศเอนเดฟเวอร์ ปัจจุบันกระสวยอวกาศเอนเทอร์ไพรซ์ได้ถูกนำไปแสดงที่ Steven F. Udvar-Hazy Center
== อ้างอิง ==
== แหล่งข้อมูลอื่น ==
Enterprise (OV-101)  ที่เว็บไซต์ NASA.gov
กระสวยอวกาศ
นาซา
ฮิโรชิ อาเบะ (นักแสดง)

ฮิโรชิ อาเบะ (; เกิดวันที่ 22 มิถุนายน ค.ศ. 1964) เป็นนายแบบ และนักแสดงชาวญี่ปุ่น เขามีชื่อเสียงจากผลงานการแสดงภาพยนตร์เรื่องวันที่หัวใจก้าวเดิน (2008), ช็อคโกแลต (2008) และก็อตซิลล่า 2000 (1999)
== ผลงานการแสดง ==
=== ภาพยนตร์ ===
[28.01.2000] พยัคฆ์สำอางค์ ผ่าโตเกียว
[13.03.2004] สองหัวใจหนึ่งความทรงจำ
[19.03.2005] เทตสึจิน หุ่นเหล็กหมายเลข 28
[10.02.2007]  บูม ออร์ บัสท์
[06.02.2008] ช็อคโกแลต
[2006-2008] ฤทธิ์หมัดดาวเหนือ ภาคพิเศษ (อนิเมะ)
[2010] ช็อคโกแลต 2‎
=== ละครโทรทัศน์ ===
[02.07.2001] Dekichatta kekkon (ฟูจิทีวี)
[2004] At Home Dad
[xx.xx.2005] Dragon Zakura
[2006] Kekkon Dekinai Otoko
[2008] นายกฯ (มือใหม่) หัวใจประชาชน
[2008] Tenchijin (ละครไทกะ)
[2009] ขอรักลูกทุกฤดูกาล
=== ละครเวที ===
[1992] Sometime, Somewhere
[2000] New Jigokuhen
[2001] One Who Brings It Up
[2002,1998,1993-96] Atami Murder-Monte Carlo Illusion
[2004] ''Chikamatu Double Suicide'
== รางวัล ==
[2001] 30th Television Drama Academy Awards : Best Supporting Actor (Dekichatta Kekkon)
[2004] 42th Television Drama Academy Awards : Best Supporting Actor for (Tobosha)
[2005] 46th Television Drama Academy Awards : Best Actor for (Dragon Zakura)
[2006] 50th Television Drama Academy Awards : Best Actor for (Kekkon Dekinai Otoko)
== อ้างอิง ==
Dai-ichi Mutual Life Insurance
Sapporo Beer 
Reach 
Sekisuiheim 
== แหล่งข้อมูลอื่น ==
โฮมเพจ  
IMDb 
JDorama 
วิกิดราม่า 
นักแสดงญี่ปุ่น
บุคคลจากโยโกฮามะ
วิกิพีเดียภาษาแซกซันล่างดัตช์

วิกิพีเดียภาษาแซกซันล่างดัตช์ เป็นสารานุกรมวิกิพีเดียที่จัดทำขึ้นในภาษาแซกซันล่างดัตช์ เริ่มสร้างเมื่อ 24 มีนาคม ค.ศ. 2006 ณ เดือน  วิกิพีเดียภาษานี้มีบทความทั้งหมด  บทความ
สื่อมวลชนดัตช์ได้อ้างอิงถึงวิกิพีเดียภาษาแซกซันล่างดัตช์ และสถาบันแซกซันล่างในเนเธอร์แลนด์ได้กล่าวถึงและมีส่วนร่วมต่อวิกิพีเดียนี้
==ดูเพิ่ม==
วิกิพีเดียภาษาดัตช์
==อ้างอิง==
== แหล่งข้อมูลอื่น ==
(Dutch Low Saxon) วิกิพีเดียภาษาแซกซันล่างดัตช์
(Dutch Low Saxon) วิกิพีเดียภาษาแซกซันล่างดัตช์ รุ่นโทรศัพท์ (หน้าหลักยังไม่ปรับปรุง)
แซกซันล่างดัตช์
วิกิพีเดียภาษาเมารี

วิกิพีเดียภาษาเมารี เป็นสารานุกรมวิกิพีเดียที่จัดทำขึ้นในภาษาเมารี เริ่มสร้างเมื่อเดือนพฤศจิกายน พ.ศ. 2546 ปัจจุบันวิกิพีเดียภาษาเมารีมีบทความมากกว่า 7,067 บทความ (1 เมษายน 2558)
== แหล่งข้อมูลอื่น ==
วิกิพีเดียภาษาเมารี
เมารี
วิกิพีเดียภาษามลยาฬัม

วิกิพีเดียภาษามลยาฬัม ( മലയാളം വിക്കിപീഡിയ) เป็นสารานุกรมวิกิพีเดียที่จัดทำขึ้นในภาษามลยาฬัม เริ่มสร้างเมื่อ 21 ธันวาคม พ.ศ. 2545 ปัจจุบันวิกิพีเดียภาษามลยาฬัมมีบทความมากกว่า 11,000 บทความ  (ตุลาคม 2552)
==อ้างอิง==
== แหล่งข้อมูลอื่น ==
วิกิพีเดียภาษามลยาฬัม
วิกิพีเดียภาษามลยาฬัม รุ่นโทรศัพท์
มลยาฬัม
วิกิพีเดียภาษาลาดิโน

วิกิพีเดียภาษาลาดิโน หรือ วิกิพีเดียภาษายิว-สเปน เป็นสารานุกรมวิกิพีเดียที่จัดทำขึ้นในภาษาลาดิโน มีการยอมรับสร้างขึ้นในวันที่ 21 ธันวาคม ค.ศ. 2006 แต่บทความแรกสุดเขียนในเดือนสิงหาคม ค.ศ. 2006
==สถานะปัจจุบัน==
ณ วันที่  วิกิพีเดียภาษานี้มีบทความทั้งหมด  โดยมีผุ้ใช้ลงทะเบียน  บัญชี (รวมบอต);  ที่มีความเคลื่แนไหว ซึ่งรวมผู้ดูแลระบบ  คน
ถึงแม้ว่าวิกิพีเดียภาษานี้เคยเขียนด้วยอักษรฮีบรู ปัจจุบันมักเขียนด้วยอักษรละติน วิกิพีเดียภาษาลาดิโนมีเนื้อหาทั้งสองอักษร โดยส่วนใหญ่เขียนในอักษรละติน
==โลโก้==
{| border="0" cellpadding="2" cellspacing="1" style="border:1px solid #aaa"
|- align=center
!height="150px" bgcolor="#F9F9F9" | 135px
!height="150px" bgcolor="#F9F9F9" | 135px
|-
!width="150px" colspan="1" bgcolor="#CCCCCC" | 2550–2553
!width="150px" colspan="1" bgcolor="#CCCCCC" | 2553–
|}
== ดูเพิ่ม ==
วิกิพีเดียภาษาฮีบรู
วิกิพีเดียภาษายิดดิช
==อ้างอิง==
== แหล่งข้อมูลอื่น ==
วิกิพีเดียภาษาลาดิโน
วิกิพีเดียภาษาลาดิโน รุ่นโทรศัพท์
ลาดิโน
วิกิพีเดียภาษาไอริช

วิกิพีเดียภาษาไอริช ( Vicipéid na Gaeilge) เป็นสารานุกรมวิกิพีเดียที่จัดทำขึ้นในภาษาไอริช เริ่มสร้างเมื่อเดือนตุลาคม ค.ศ. 2003 ปัจจุบันวิกิพีเดียภาษาไอริชมีบทความมากกว่า 9,000 บทความ (ตุลาคม ค.ศ. 2009)
==อ้างอิง==
== แหล่งข้อมูลอื่น ==
Vicipéid 
วิกิพีเดียภาษาไอริช รุ่นโทรศัพท์ (ไม่ได้รับการสนับสนุนเต็มที่) 
Statistics for Irish Wikipedia by Erik Zachte
อไริช
วิกิพีเดียภาษาโวโร

วิกิพีเดียภาษาโวโร เป็นสารานุกรมวิกิพีเดียที่จัดทำขึ้นในภาษาโวโร ปัจจุบันวิกิพีเดียภาษาโวโรมีบทความมากกว่า 3,700 บทความ (ตุลาคม 2552)
== แหล่งข้อมูลอื่น ==
วิกิพีเดียภาษาโวโร
วโวโร
วิกิพีเดียภาษาลิมบืร์ค

วิกิพีเดียภาษาลิมบืร์ค เป็นสารานุกรมวิกิพีเดียที่จัดทำขึ้นในภาษาลิมบืร์ค เริ่มสร้างเมื่อเดือนธันวาคม พ.ศ. 2547 ปัจจุบันวิกิพีเดียภาษาลิมบืร์คมีบทความมากกว่า 3,900 บทความ (เมษายน พ.ศ. 2551)
== แหล่งข้อมูลอื่น ==
วิกิพีเดียภาษาลิมบืร์ค
ลิมบืร์ค
วิกิพีเดียภาษาอัสสัม

วิกิพีเดียภาษาอัสสัม เป็นสารานุกรมวิกิพีเดียที่จัดทำขึ้นในภาษาอัสสัม สร้างขึ้นในวันที่ 2 มิถุนายน พ.ศ. 2545 ในเดือนกรกฎาคม พ.ศ. 2558 วิกิพีเดียภาษานี้มีบทความถึง 3,600 บทความ ในปัจจุบันมี  บทความกับผู้ใช้ลงทะเบียน  คน
==อ้างอิง==
== แหล่งข้อมูลอื่น ==
วิกิพีเดียภาษาอัสสัม
วิกิพีเดียภาษาอัสสัม รุ่นโทรศัพท์
สถิติวิกิพีเดียภาษาอัสสัม
ๆ|อัสสัม]
ไชยแสง ดีพาร์ทเม้นท์สโตร์

ไชยแสง ดีพาร์ทเม้นท์ สโตร์ เป็นธุรกิจค้าปลีกห้างขนาดใหญ่ที่สำคัญแห่งหนึ่ง และเป็นห้างสรรพสินค้าแห่งแรกของจังหวัดสิงห์บุรี มีพื้นที่ขายกว่า 10,000 ตารางเมตร
ไชยแสง ดีพาร์ทเมนต์ สโตร์ ปัจจุบันเป็นอาคาร 4 ชั้น
ชั้นใต้ดิน เป็นส่วนของไชยแสงพลาซ่า ไอทีพลาซ่า สวนสนุก ฮอทพ็อตสุกกี้
ชั้นที่ 1 ร้านอาหาร ซีเอ็ดบุ๊คเซ็นเตอร์  เคเอฟซี มิสเตอร์โดนัท  สตาร์บัคส์ ร้านวัตสัน รองเท้า ซุปเปอร์มาเก็ตฯ
ชั้นที่ 2 ขายเครื่องของเล่น เครื่องเขียน ขายเสื้อผ้าฯ เครื่องใช้ไฟฟ้า ไอทีซิตี้
ชั้นที่ 3 JIB ร้านอาหาร เครื่องเล่นยอดเหรียญ โรงภาพยนตร์เมเจอร์ ซีนีเพล็กซ์
== ประวัติ ==
ห้างไชยแสงดีพาร์ทเม้นสโตร์เริ่มเปิดดำเนินกิจการโดยการจำหน่ายผ้าเมตร ตั้งแต่ปี พ.ศ. 2508 โดยใช้ชื่อการค้าว่า “ร้านใช่เส็ง” ตั้งอยู่บ้านเลขที่ 949/57ถนนนายแท่น ตำบลบางพุทรา อำเภอเมืองสิงห์บุรี จังหวัดสิงห์บุรี ในตลาดสด ซึ่งในขณะนั้นการจำหน่ายผ้าเมตรก็นับว่าเป็นธุรกิจที่ประสบความสำเร็จพอสมควร ต่อมา ปี พ.ศ. 2517 แนวโน้มของผู้บริโภคทางด้านเสื้อผ้าเริ่มเปลี่ยนไป ผู้บริโภคต้องการความสะดวกรวดเร็วและเลือกใช้สินค้าที่มีคุณภาพและมี BRAND NAME เสื้อผ้าสำเร็จรูปจึงได้รับความนิยมมากขึ้น ผู้บริหารจึงได้ปรับเปลี่ยนธุรกิจการค้าจากเดิมมาเป็นการจำหน่ายสินค้าประเภทค้าปลีกเสื้อผ้าสำเร็จรูป โดยเริ่มต้นด้วย ร้านค้า 3 คูหา ตั้งอยู่ บ้านเลขที่ 887/52-55 ถนนนายแท่น ตำบลบางพุทรา อำเภอเมือง จังหวัดสิงห์บุรี บริเวณท่ารถ บขส. จังหวัดสิงห์บุรี ใช้ชื่อทางการค้าว่า “ห้างไชยแสง” ตั้งแต่ปี พ.ศ. 2517 เป็นต้นมาชื่อเสียงของห้างไชยแสงก็เริ่มเป็นที่รู้จักและได้รับการยอมรับของประชาชนในจังหวัดสิงห์บุรี และจังหวัดใกล้เคียง กิจการค้าเจริญก้าวหน้ามากขึ้น สถานที่ประกอบการเริ่มคับแคบประกอบกับผู้บริหารได้เล็งเห็นถึงความสำคัญของสินค้าประเภทบริโภค ที่ผู้บริโภคจำเป็นต้องบริโภคทุกวันในรูปแบบของซุปเปอร์มาร์เก็ต จึงได้เริ่มขยายกิจการมาเป็นรูปแบบของห้างสรรพสินค้า ในปี พ.ศ. 2533 โดยใช้ชื่อการค้าว่า “ห้างไชยแสงดีพาร์ทเม้นท์สโตร์” เป็นห้างสรรพสินค้าแห่งแรก และ แห่งเดียวของจังหวัดสิงห์บุรี และ เป็นห้างสรรพสินค้าที่ใหญ่ที่สุดในภาคกลางตอนบนในขณะนั้น ซึ่งก่อสร้างเป็นอาคาร 3 ชั้น บนเนื้อที่ 400 ตารางวา มีพื้นที่ขายรวม 1600 ตารางเมตรตั้งอยู่เลขที่ 910 ถนนขุนสรรค์ อำเภอเมือง จังหวัดสิงห์บุรี ใจกลางเมืองจังหวัดสิงห์บุรี ย่านชุมชน การคมนาคมสะดวก บริเวณข้างเคียงเป็นอาคารพาณิชย์ โรงพยาบาลประจำจังหวัด โรงเรียน ธนาคาร และตลาดสดและผู้บริโภคเล็งเห็นว่าจังหวัดสิงห์บุรีเป็นจังหวัดที่มีภาวะเศรษฐกิจการค้าขยายตัวอย่างต่อเนื่องประกอบกับการคมนาคมระหว่างจังหวัดใกล้เคียงมีความสะดวก เช่น อยุธยา อ่างทอง สุพรรณบุรี ชัยนาท นครสวรรค์ ลพบุรี สระบุรีซึ่งส่งผลให้อัตราการเจริญเติบโตของห้างไชยแสงดีพาร์ทเม้นท์สโตร์เพิ่มขึ้นทุกปีตั้งแต่เปิดดำเนินกิจการมา
== การจัดสรรพื้นที่ ==
ห้างสรรพสินค้าไชยแสง ดีพาร์ทเม้นท์สโตร์
ไชยแสง ซูเปอร์มาร์เก็ต
โรงภาพยนตร์เมเจอร์ ซีนีเพล็กซ์ จำนวน 3 โรง
== อ้างอิง ==
ประวัติไชยแสง ดีพาร์ทเม้นท์สโตร์ 
== แหล่งข้อมูลอื่น ==
เว็บไซต์ไชยแสง ดีพาร์ทเม้นท์สโตร์ 
ห้างสรรพสินค้าในประเทศไทย
สิ่งก่อสร้างในอำเภอเมืองสิงห์บุรี
เศรษฐกิจของจังหวัดสิงห์บุรี
พ.ศ. 2596

พุทธศักราช 2596 ตรงกับปีคริสต์ศักราช 2053 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
ปีระกา เบญจศก จุลศักราช 1415 (วันที่ 16 เมษายน เป็นวันเถลิงศก)
== เหตุการณ์ ==
20 กันยายน - วันคล้ายวันพระบรมราชสมภพ พระบาทสมเด็จพระจุลจอมเกล้าเจ้าอยู่หัว ครบ 200 ปี
== วันสำคัญทางศาสนาและพิธีกรรม ==
พ.ศ. 2597

พุทธศักราช 2597 ตรงกับปีคริสต์ศักราช 2054 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน และเป็น
ปีจอ ฉศก จุลศักราช 1416 (วันที่ 16 เมษายน เป็นวันเถลิงศก)
== เหตุการณ์ ==
18 ตุลาคม - วันคล้ายวันพระบรมราชสมภพของพระบาทสมเด็จพระจอมเกล้าเจ้าอยู่หัว ครบ 250 ปี
20 ธันวาคม - วันคล้ายวันพระราชสมภพของสมเด็จพระนางเจ้ารำไพพรรณี พระบรมราชินี ครบ 150 ปี
การเลือกตั้งสภาคองเกรสของสหรัฐอเมริกา
== วันสำคัญทางศาสนาและพิธีกรรม ==
พ.ศ. 2598

พุทธศักราช 2598 ตรงกับปีคริสต์ศักราช 2055 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน และเป็น
ปีกุน สัปตศก จุลศักราช 1417 (วันที่ 17 เมษายน เป็นวันเถลิงศก)
== เหตุการณ์ ==
17 ธันวาคม - วันคล้ายวันสวรรคตของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ครบ 100 ปี
== วันสำคัญทางศาสนาและพิธีกรรม ==
== เหตุการณ์ในนิยายหรือภาพยนตร์ ==
ภาพยนตร์ Ego Trip ของการ์ตูนเรื่อง ห้องทดลองของเด็กซเตอร์ ดำเนินเรื่องในปีนี้
พ.ศ. 2599

พุทธศักราช 2599 ตรงกับปีคริสต์ศักราช 2056 เป็นปีอธิกสุรทินที่วันแรกเป็นวันเสาร์ตามปฏิทินเกรกอเรียน และเป็น
ปีชวด อัฐศก จุลศักราช 1418 (วันที่ 16 เมษายน เป็นวันเถลิงศก)
== เหตุการณ์ ==
การแข่งขันกีฬาโอลิมปิกฤดูร้อน 2056
การเลือกตั้งประธานาธิบดีสหรัฐอเมริกา*
ทั่วโลกประกาศใช้ไฟฟ้าแทนน้ำมัน
== วันสำคัญทางศาสนาและพิธีกรรม ==
พ.ศ. 2600

พุทธศักราช 2600 ตรงกับปีคริสต์ศักราช 2057 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น
ปีฉลู นพศก จุลศักราช 1419 (วันที่ 16 เมษายน เป็นวันเถลิงศก)
== เหตุการณ์ ==
เกิดสุริยุปราคาในปีนี้สองครั้ง ในวันที่ 5 มกราคม และ 26 ธันวาคม ซึ่งเป็นปรากฏการณ์ที่เกิดขึ้นได้ยากมาก โดยเกิดขึ้นครั้งล่าสุดเมื่อปี พ.ศ. 2432 และจะเกิดขึ้นครั้งต่อไปในปี พ.ศ. 2795
== วันสำคัญทางศาสนาและพิธีกรรม ==
== เหตุการณ์ในนิยายและภาพยนตร์ ==
ภาพยนตร์ Sunshine ดำเนินเรื่องในปีนี้
พ.ศ. 2601

พุทธศักราช 2601 ตรงกับปีคริสต์ศักราช 2058 เป็นปีปกติสุรทินที่วันแรกเป็นวันอังคารตามปฏิทินเกรกอเรียน
== เหตุการณ์ ==
16 มิถุนายน - ครบรอบ 150 ปี ชาตกาลของจอมพล สฤษดิ์ ธนะรัชต์
การเลือกตั้งสภาคองเกรสของสหรัฐอเมริกา
== วันสำคัญทางศาสนาและพิธีกรรม ==
== เหตุการณ์ในนิยายและภาพยนตร์ ==
ภาพยนตร์ Lost In Space ดำเนินเรื่องในปีนี้
พ.ศ. 2602

พุทธศักราช 2602 ตรงกับปีคริสต์ศักราช 2059 เป็นปีปกติสุรทินที่วันแรกเป็นวันพุธตามปฏิทินเกรกอเรียน
== เหตุการณ์ ==
== วันสำคัญทางศาสนาและพิธีกรรม ==
ยูโรบีต

ยูโรบีต (Eurobeat) เป็นแนวเพลงเต้นที่เล่นด้วยเครื่องดนตรีไฟฟ้าแนวหนึ่ง
== ลักษณะโดยสังเขป ==
เป็นเพลงที่สร้างจากเครื่องดนตรีไฟฟ้า เช่น synthesizer เป็นหลัก จังหวะ 4/4 มีความเร็วประมาณ 120 ถึง 160 BPM. โครงสร้างของเพลงประกอบด้วย ท่อนอินโทร ทำนองA ทำนองB ท่อนซาบิ(ท่อนฮุค) ซ้ำทำนอง 2 ถึง 3 รอบ. แบบดั้งเดิมเรียกว่า Hi-NRG แต่หลังจากนิตยสารเพลงชื่อ เรคคอร์ด มิเร่อร์ ของอังกฤษ เปลี่ยนชื่อของการจัดลำดับความนิยมของเพลงแนว Hi-NRG จาก "Hi-NRG Chart" เป็น "EUROBEAT Chart" ทางญี่ปุ่นจึงคุ้นเคยกับชื่อนี้
== แหล่งข้อมูลอื่น ==
SUPER EUROBEAT 
ดนตรีในคริสต์ทศวรรษ 1980
ดนตรี
ดนตรียุโรป
รายชื่อตอนในแอร์

รายชื่อตอนของอะนิเมะเรื่อง แอร์ และ แอร์ อิน ซัมเมอร์ ซึ่งสร้างขึ้นจากเกมคอมพิวเตอร์ แอร์
== แอร์ ==
{|class="wikitable" width="98%"
|-
! # !! ชื่อตอน !! วันที่ออกอากาศ
|-
|}
== แอร์ อิน ซัมเมอร์ ==
แอร์ อิน ซัมเมอร์ เป็นตอนเสริมของ แอร์ ฉายหลังจากที่ แอร์ ภาคหลักได้จบลงไปแล้ว เนื้อเรื่องของภาคนี้จะย้อนกลับกล่าวถึงเรื่องราวการเดินทางของคันนะก่อนที่จะถูกสาปและกลับมาเกิดใหม่เป็น มิซุสุ คามิโอะ
{|class="wikitable" width="98%"
|-
! # !! ชื่อตอน !! วันที่ออกอากาศ
|-
|}
== แหล่งข้อมูลอื่น ==
เว็บไซต์ทางการของ แอร์ ภาคอะนิเมะ 
แอร์ (เกม)
อแอร์
หม่อมเจ้าวงษ์มหิป ชยางกูร

หม่อมเจ้าวงษ์มหิป ชยางกูร (19 เมษายน พ.ศ. 2452 - 19 สิงหาคม พ.ศ. 2530) อดีตเอกอัครราชทูตไทยประจำประเทศเนเธอร์แลนด์ สาธารณรัฐฟิลิปปินส์ และรักษาการผู้อำนวยการโรงเรียนเตรียมอุดมศึกษา เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมถม
== พระประวัติ ==
หม่อมเจ้าวงษ์มหิป ชยางกูร คนส่วนมากมักจะเรียกท่านว่า "ท่านวงษ์" เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมถม เมื่อวันที่ 19 เมษายน พ.ศ. 2452 ในปลายรัชสมัยพระบาทสมเด็จพระจุลจอมเกล้าเจ้าอยู่หัว มีโสทรภราดาและโสทรภคินี 4 องค์ ดังนี้
ประไพพงศ์ ศิริเวทิน
หม่อมเจ้าทิพย์ลักษณ์สุดา ชยางกูร
หม่อมเจ้าโสภาเพียงจันทร์ จันทรทัต
หม่อมเจ้าสรรพไชยา ชยางกูร
หม่อมเจ้าวงษ์มหิปเสกสมรสกับหม่อมแมรี่ ชยางกูร ณ อยุธยา มีโอรส 2 คน คือ
หม่อมราชวงศ์อรรควงษ์ เอกเซล ชยางกูร
หม่อมราชวงศ์พงษ์ชัย แพทริก ชยางกูร
และเสกสมรสอีกครั้งกับหม่อมละไม ชยางกูร ณ อยุธยา (สกุลเดิม จันทร์งาม) โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ กรมพระยาชัยนาทนเรนทร เสด็จแทนพระองค์ไปพระราชทานน้ำสังข์ และเงินทำขวัญเนื่องในการเสกสมรส เมื่อวันที่ 11 พฤศจิกายน พ.ศ. 2493
หม่อมเจ้าวงษ์มหิปมีบทบาทสำคัญในการเป็นตัวแทนฝ่ายไทยในการขึ้นศาลโลกในคดีเขาพระวิหาร
หม่อมหลวงปิ่น มาลากุลได้กล่าวถึงหม่อมเจ้าวงษ์มหิป ในจดหมายการลาออกจากการเป็นผู้อำนวยการโรงเรียนเตรียมอุดมศึกษา ที่ยื่นแก่จอมพลแปลก พิบูลสงคราม เมื่อราวเดือนกรกฎาคม พ.ศ. 2487 ดังนี้
หม่อมเจ้าวงษ์มหิป ชยางกูร สิ้นชีพิตักษัยเมื่อวันที่ 19 สิงหาคม พ.ศ. 2530 สิริชันษา 78 ปี พระราชทานเพลิงศพเมื่อวันที่ 29 สิงหาคม ปีเดียวกัน
== เครื่องราชอิสริยาภรณ์ ==
=== เครื่องราชอิสริยาภรณ์ต่างประเทศ ===
* พ.ศ. 2499 - 80x80px เครื่องราชอิสริยาภรณ์ล้านช้างร่มขาว ชั้นทุติยาภรณ์
*พ.ศ. 2504 - 80x80px เครื่องราชอิสริยาภรณ์มงกุฎเบลเยียม ชั้นที่ 1
*พ.ศ. 2504 - 80x80px เครื่องราชอิสริยาภรณ์ออเรนจ์-นัสเซา ชั้นที่ 1
*พ.ศ. 2504 - 80x80px เครื่องอิสริยาภรณ์อดอล์ฟแห่งนัสเซา ชั้นที่ 1
== พงศาวลี ==
== อ้างอิง ==
== แหล่งข้อมูลอื่น ==
งานแนะแนว โรงเรียนเตรียมอุดมศึกษา
คดีเขาพระวิหาร 
หม่อมเจ้าชาย
นักการทูตชาวไทย
บุคคลจากโรงเรียนอัสสัมชัญ
บุคคลจากโรงเรียนเตรียมอุดมศึกษา
ราชสกุลชยางกูร
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญจักรพรรดิมาลา
บุคคลในประวัติศาสตร์กรุงรัตนโกสินทร์